C 465/2

P9_TA(2021)0033

Päätös olla vastustamatta täytäntöönpanotoimenpidettä: ekologista suunnittelua koskevat vaatimukset

Euroopan parlamentin päätös olla vastustamatta ehdotusta komission asetukseksi asetusten (EU) 2019/424, (EU) 2019/1781, (EU) 2019/2019, (EU) 2019/2020, (EU) 2019/2021, (EU) 2019/2022, (EU) 2019/2023 ja (EU) 2019/2024 muuttamisesta palvelinten ja tiedontallennustuotteiden, sähkömoottoreiden ja taajuusmuuttajien, kylmäsäilytyslaitteiden, valonlähteiden ja erillisten liitäntälaitteiden, elektronisten näyttöjen, kotitalouksien astianpesukoneiden, kotitalouksien pyykinpesukoneiden ja kotitalouksien kuivaavien pyykinpesukoneiden sekä suoran myyntitoiminnon kylmäsäilytyslaitteiden ekologista suunnittelua koskevien vaatimusten osalta (D069494/02 – 2020/2917(RPS))

(2021/C 465/01)

Euroopan parlamentti, joka

— ottaa huomioon ehdotuksen komission asetukseksi asetusten (EU) 2019/424, (EU) 2019/1781, (EU) 2019/2019, (EU) 2019/2020, (EU) 2019/2021, (EU) 2019/2022, (EU) 2019/2023 ja (EU) 2019/2024 muuttamisesta palvelinten ja tiedontallennustuotteiden, sähkömoottoreiden ja taajuusmuuttajien, kylmäsäilytyslaitteiden, valonlähteiden ja erillisten liitäntälaitteiden, elektronisten näyttöjen, kotitalouksien astianpesukoneiden, kotitalouksien pyykinpesukoneiden ja kotitalouksien kuivaavien pyykinpesukoneiden sekä suoran myyntitoiminnon kylmäsäilytyslaitteiden ekologista suunnittelua koskevien vaatimusten osalta (D069494/02,

— ottaa huomioon energiaan liittyvien tuotteiden ekologiselle suunnittelulle asetettavien vaatimusten puitteista 21. lokakuuta 2009 annetun Euroopan parlamentin ja neuvoston direktiivin 2009/125/EY (1) ja erityisesti sen 15 artiklan 1 kohdan,

— ottaa huomioon direktiivin 2009/125/EY 19 artiklan 1 kohdassa tarkoitetun komitean 11. marraskuuta 2020 antaman lausunnon,

— ottaa huomioon komission 14. joulukuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa ehdotusta komission asetukseksi,

— ottaa huomioon ympäristön, kansanterveyden ja elintarvikkeiden turvallisuuden valiokunnan 28. tammikuuta 2021 päivätyn kirjeen valiokuntien puheenjohtajakokouksen puheenjohtajalle,

— ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY 5 a artiklan 3 kohdan (2),

— ottaa huomioon työjärjestyksen 112 artiklan 4 kohdan d alakohdan ja 111 artiklan 6 kohdan,

— ottaa huomioon ympäristön, kansanterveyden ja elintarvikkeiden turvallisuuden valiokunnan suosituksen päätökseksi,

— ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 9. helmikuuta 2021, ei ole esitetty vastalauseita,

A. ottaa huomioon, että komissio toimitti 5. joulukuuta 2020 parlamentille ehdotuksen komission asetukseksi, mikä käynnisti tarkasteluajan, jonka aikana parlamentti voi ilmoittaa vastustavansa kyseistä asetusta;

B. ottaa huomioon, että komissio hyväksyi asetukset (EU) 2019/424 (3), (EU) 2019/1781 (4), (EU) 2019/2019 (5), (EU) 2019/2020 (6), (EU) 2019/2021 (7), (EU) 2019/2022 (8), (EU) 2019/2023 (9) ja (EU) 2019/2024 (10) (”muutetut asetukset”) palvelinten ja tiedontallennustuotteiden, sähkömoottoreiden ja taajuusmuuttajien, kylmäsäilytyslaitteiden, valonlähteiden ja erillisten liitäntälaitteiden, elektronisten näyttöjen, kotitalouksien astianpesukoneiden, kotitalouksien pyykinpesukoneiden ja kotitalouksien kuivaavien pyykinpesukoneiden sekä suoran myyntitoiminnon kylmäsäilytyslaitteiden ekologista suunnittelua koskevien vaatimusten osalta;

C. ottaa huomioon, että on havaittu teknisiä ongelmia, jotka vaarantaisivat muutettujen asetusten asianmukaisen täytäntöönpanon, kun niitä aletaan soveltaa vuonna 2021; ottaa huomioon, että komissio on tämän vuoksi laatinut asetusehdotuksen, jossa käsitellään näitä teknisiä ongelmia ja selvennetään ja yhdenmukaistetaan tiettyjä muutettujen asetusten säännöksiä; toteaa muun muassa, että komission asetusehdotuksessa säädetään ”ilmoitetun arvon” yhteisestä määritelmästä markkinavalvontaviranomaisille vaatimustenmukaisuuden todentamista ja erityisesti fyysistä testausta varten annettavien arvojen selventämiseksi;

D. ottaa huomioon, että komission asetuksen olisi tultava voimaan 1. maaliskuuta 2021 mennessä, jotta muutettuihin asetuksiin tehtäviä muutoksia aletaan soveltaa samana päivänä kuin useimpia muutetuista asetuksista;

E. ottaa huomioon, että tämä päätös on tehty poikkeuksellisena toimenpiteenä, jotta vältetään oikeudellinen epävarmuus niille sidosryhmille, joiden on noudatettava muutetuissa asetuksissa vahvistettuja vaatimuksia;

1. ilmoittaa, että se ei vastusta ehdotusta komission asetukseksi;

2. kehottaa puhemiestä välittämään tämän päätöksen komissiolle ja tiedoksi neuvostolle.

(1) EUVL L 285, 31.10.2009, s. 10.

(2) EYVL L 184, 17.7.1999, s. 23.

(3) Komission täytäntöönpanoasetus (EU) 2019/424, annettu 15. maaliskuuta 2019, palvelinten ja tiedontallennustuotteiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY nojalla sekä komission asetuksen (EU) N:o 617/2013 muuttamisesta (EUVL L 74, 18.3.2019, s. 46).

(4) Komission asetus (EU) 2019/1781, annettu 1. lokakuuta 2019, Euroopan parlamentin ja neuvoston direktiivin 2009/125/EY mukaisten ekologisen suunnittelun vaatimusten asettamisesta sähkömoottoreille ja taajuusmuuttajille, asetuksen (EY) N:o 641/2009 muuttamisesta erillisten ja tuotteisiin integroitujen akselitiivisteettömien kiertovesipumppujen ekologista suunnittelua koskevien vaatimusten osalta sekä komission asetuksen (EY) N:o 640/2009 kumoamisesta (EUVL L 272, 25.10.2019, s. 74).

(5) Komission täytäntöönpanoasetus (EU) 2019/2019, annettu 1. lokakuuta 2019, kylmäsäilytyslaitteiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 643/2009 muuttamisesta (EUVL L 315, 5.12.2019, s. 187).

(6) Komission asetus (EU) 2019/2020, annettu 1. lokakuuta 2019, ekologisen suunnittelun vaatimusten asettamisesta valonlähteille ja erillisille liitäntälaitteille Euroopan parlamentin ja neuvoston direktiivin 2009/125/EY nojalla ja komission asetusten (EY) N:o 244/2009, (EY) N:o 245/2009 ja (EU) N:o 1194/2012 kumoamisesta (EUVL L 315, 5.12.2019, s. 209).

(7) Komission asetus (EU) 2019/2021, annettu 1. lokakuuta 2019, elektronisten näyttöjen ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EY) N:o 642/2009 kumoamisesta (EUVL L 315, 5.12.2019, s. 241).

(8) Komission asetus (EU) 2019/2022, annettu 1. lokakuuta 2019, kotitalouksien astianpesukoneiden ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EU) N:o 1016/2010 kumoamisesta (EUVL L 315, 5.12.2019, s. 267).

(9) Komission asetus (EU) 2019/2023, annettu 1. lokakuuta 2019, kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EU) N:o 1015/2010 kumoamisesta (EUVL L 315, 5.12.2019, s. 285).

(10) Komission täytäntöönpanoasetus (EU) 2019/2024, annettu 1. lokakuuta 2019, suoran myyntitoiminnon kylmäsäilytyslaitteiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY nojalla (EUVL L 315, 5.12.2019, s. 313).